13. nóvember

13. nóvember er 317. dagur ársins (318. á hlaupári) samkvæmt gregoríska tímatalinu. 48 dagar eru eftir af árinu.

 Atburðir 
 684 - Tenmu Japanskeisari kom á átta stétta kerfi (kabane).
 1002 - Aðalráður ráðlausi gaf skipun um að drepa alla norræna menn í Englandi.
 1035 - Haraldur hérafótur var gerður að landstjóra í Englandi eftir lát föður hans Knúts mikla.
 1312 - Klemens 5. páfi leysti upp reglu Musterisriddara og lagði hana niður.
 1441 - Kristófer af Bæjaralandi var hylltur sem konungur Svíþjóðar.
 1553 - Lafði Jane Grey var dæmd til dauða fyrir landráð ásamt eiginmanni sínum.
 1618 - Kirkjuþingið í Dort hélt sinn fyrsta fund.
 1630 - Svíar sigruðu her keisarans í orrustunni við Falkenberg.
 1642 - Enska borgarastyrjöldin: Konungssinnar hörfuðu undan þinghernum í orrustunni við Turnham Green og mistókst að taka London.
 1647 - Þríríkjastríðin: Enskur her bar sigurorð af írskum kaþólikkum í orrustunni við Knocknanuss.
 1742 - Konunglega danska vísindafélagið var stofnað.
 1939 - Þýsku flutningaskipi, Parana, var sökkt út af Patreksfirði og var áhöfnin tekin til fanga af breska herskipinu Newcastle. Þetta var fyrsta þýska skipið sem var sökkt við Ísland í seinni heimsstyrjöldinni.
 1940 - Bandaríska teiknimyndin Fantasía var frumsýnd.
 1946 - Vestmannaeyjaflugvöllur var tekinn formlega í notkun.
 1947 - Niðursuðuverksmiðjan K. Jónsson & Co. var stofnuð á Akureyri.
 1947 - AK-47-riffillinn var framleiddur fyrst í Sovétríkjunum.
 1950 - Forseti Venesúela, Carlos Delgado Chalbaud, var myrtur í Karakas.
 1961 - Kleppjárnsreykjaskóli var stofnaður.
 1965 - Eldur kom upp í bandaríska gufuskipinu Yarmouth Castle sem sökk í kjölfarið við Bahamaeyjar. 90 fórust með skipinu.
 1965 - Breski leikhúsgagnrýnandinn Kenneth Tynan sagði orðið „fuck“ í fyrsta sinn í sjónvarpi, sem leiddi til umræðu um ritskoðun og kurteisishefðir.
 1970 - Hafez al-Assad rændi völdum í Sýrlandi.
 1973 - Alþingi samþykkti formlega samning við Bretland um lausn landhelgisdeilunnar vegna útfærslu landhelginnar í 50 sjómílur.
 1982 - Vietnam Veterans Memorial var vígt í Washington-borg.
 1984 - Golfklúbburinn Mostri var stofnaður í Stykkishólmi.
 1985 - Grandi hf. var stofnaður með sameiningu Ísbjarnarins og Bæjarútgerðar Reykjavíkur.
 1985 - Armeroharmleikurinn: Bærinn Armero í Kólumbíu grófst í eldskýi eftir eldgos í Nevado del Ruiz. Yfir 20.000 manns létu lífið.
 1990 - Fyrsta vefsíðan leit dagsins ljós.
 1990 - Aramoana-blóðbaðið: David Gray drap 13 manns við Aramoana á Nýja-Sjálandi.
 1991 - Bandaríska teiknimyndin Fríða og dýrið var frumsýnd.
 1992 - Alþjóðaveðurfræðistofnunin sagði frá fordæmislausri eyðingu ósónlagsins við bæði heimskautin.
 1992 - Riddick Bowe varð þungavigtarmeistari í hnefaleikum með sigri á Evander Holyfield.
 1994 - Svíar kusu að ganga í ESB í þjóðaratkvæðagreiðslu.
 1994 - Michael Schumacher vann sinn fyrsta titil í Formúlu 1-kappakstri.
 2001 - Doha-viðræðurnar á vegum Alþjóða viðskiptastofnunarinnar hófust.
 2004 - Lög voru sett á verkfall grunnskólakennara sem staðið hafði í 2 mánuði.
 2004 - Geimkönnunarfarið SMART-1 frá Geimferðastofnun Evrópu fór á braut um Tunglið.
 2010 - Aung San Suu Kyi var sleppt úr stofufangelsi í Mjanmar.
 2013 - Nýr turn á lóð Tvíburaturnanna í New York var vígður með viðhöfn. Hann var fyrsta nýbyggingin sem opnuð er á svæðinu.
 2015 - Hryðjuverkaárásirnar í París nóvember 2015: 130 létust og hundruð særðust í hrinu hryðjuverkaárása sem Íslamska ríkið stóð fyrir í París og Saint-Denis.
 2021 - 197 lönd undirrituðu Glasgow-loftslagssamninginn.

 Fædd 
 354 - Ágústínus, heimspekingur frá Norður-Afríku (d. 430).
 1312 - Játvarður 3., Englandskonungur (d. 1377).
 1663 - Árni Magnússon, íslenskur handritasafnari (d. 1730).
 1761 - John Moore, breskur herforingi (d. 1809).
 1762 - Benedikt Gröndal eldri, lögmaður sunnan og austan og landsyfirréttardómari (d. 1825).
 1782 - Esaias Tegnér, sænskur rithöfundur (d. 1846). 
 1806 - Emilia Plater, uppreisnarkona frá Vilnius (d. 1831).
 1812 - Páll Melsteð, íslenskur sagnfræðingur (d. 1910).
 1850 - Robert Louis Stevenson, skoskur rithöfundur (d. 1894).
 1899 - Huang Xianfan, kínverskur mannfræðingur (d. 1982).
 1902 - Gustav Heinrich Ralph von Koenigswald, þýsk-hollenskur steingervingafræðingur (d. 1982).
 1906 - Eysteinn Jónsson, íslenskur stjórnmálamaður og ráðherra (d. 1993). 
 1913 - Lon Nol, hershöfðingi í Kambódíu (d. 1985).
 1932 - Steinn Guðmundsson, íslenskur knattspyrnumaður (d. 2011).
 1934 - Garry Marshall, bandarískur leikari (d. 2016).
 1940 - Saul Kripke, bandarískur heimspekingur.
 1947 - Joe Mantegna, bandarískur leikari.
 1952 - Jógvan á Lakjuni, færeyskur stjórnmálamaður.
 1953 - Andrés Manuel López Obrador, mexíkóskur stjórnmálamaður.
 1955 - Whoopi Goldberg, bandarísk leikkona.
 1956 - Rex Linn, bandarískur leikari.
 1956 - Solveig Lára Guðmundsdóttir, vígslubiskup.
 1960 - Neil Flynn, bandarískur leikari.
 1960 - Jón L. Árnason, íslenskur stórmeistari í skák.
 1962 - Guðmundur B. Ólafsson, íslenskur lögfræðingur og fyrrverandi formaður.
 1965 - Željko Petrović, svartfellskur knattspyrnumaður.
 1967 - Jimmy Kimmel, bandarískur sjónvarpsmaður og gamanleikari.
 1967 - Steve Zahn, bandarískur leikari.
 1968 - Shinichiro Tani, japanskur knattspyrnumaður.
 1969 - Gerard Butler, skoskur leikari.
 1980 - Sverrir Bergmann Magnússon, íslenskur söngvari og fjölmiðlamaður.
 1996 - Óli Bjarki Austfjörð, íslenskur leikstjóri.
 1999 - Lando Norris, breskur ökuþór.

 Dáin 
 565 - Justinianus 1. austrómverskur keisari (f. 483).
 867 - Nikulás 1. páfi.
 1319 - Eiríkur menved, Danakonungur (f. 1274).
 1359 – Ívan 2. af Rússlandi, stórhertogi af Moskvu (f. 1326).
 1460 - Hinrik sæfari, prins af Portúgal (f. 1394).
 1606 - Girolamo Mercuriali, ítalskur læknir (f. 1530).
 1619 - Ludovico Carracci, ítalskur listmálari (f. 1555).
 1770 - George Grenville, breskur stjórnmálamaður (f. 1712).
 1810 - Marie Josephine af Savoy, kona Loðvíks 18., síðar Frakkakonungs (f. 1756).
 1863 - Þuríður Einarsdóttir (Þuríður formaður), íslensk sjókona (f. 1777).
 1868 - Gioachino Rossini, ítalskt tónskáld (f. 1792).
 1963 - Margaret Murray, breskur fornleifafræðingur (f. 1863).
 1974 - Vittorio De Sica, ítalskur kvikmyndaleikstjóri (f. 1901 eða 1902).
 1974 - Karen Silkwood, bandarískur efnafræðingur (f. 1946).
 1991 - Þorsteinn Ö. Stephensen, leikari (f. 1904).
 2020 - Kjartan Jóhannsson, íslenskur stjórnmálamaður (f. 1939).


Flokkur:Nóvember